ຄົນວາງລະເບີດສະລະຊີບ ສັງຫານ 11 ຄົນ ທີ່ດ່ານກວດກາ ໃນອີຣັກ
ການໂຈມຕີ ເກີດຂຶ້ນ ໃກ້ກັບເມືອງ Jurf-al-Sakhar ທີ່ຫາກໍຍຶດຄືນໄດ້ ຈາກກຸ່ມລັດອິສລາມ ໃນທ້າຍສັບປະດາແລ້ວນີ້.
ຜູ້ວາງລະເບີດສະລະຊີບຄົນນຶ່ງ ໄດ້ໂຈມຕີເຂດຊານເມືອງຂອງ ເມືອງນຶ່ງ ທີ່ພວກກຳລັງຂອງອີຣັກ ແລະກຸ່ມທະຫານບ້ານ Shi’ite ຍຶດເອົາ ຄືນມາໄດ້ໃນວັນອາທິດວານນີ້ ຈາກພວກ ກຸ່ມລັດອິສລາມນັ້ນ ການວາງລະເບີດໂຈມຕີໃນວັນຈັນມື້ນີ້ ໃສ່ດ່ານກວດກາ ຄວາມປອດໄພແຫ່ງນຶ່ງ ຢູ່ນອກເມືອງ Jurf-al-Sakhar ໄດ້ສັງຫານປະຊາຊົນຢ່າງໜ້ອຍ 11 ຄົນ ແລະບາດເຈັບ ຕື່ມອີກ 23 ຄົນ ນາຍົກລັດຖະມົນຕີອີຣັກ ທ່ານ Haider-al-Abadi ກ່າວ ໃນວັນອາທິດວານນີ້ວ່າ ການຍຶດເອົາເມືອງ Jurf-al-Sakhar ຄືນ ທີ່ຕັ້ງຢູ່ຫ່າງຈາກ ນະຄອນແບັກແດດໄປທາງທິດໃຕ້ ປະມານ 50 ຫຼັກກິໂລແມັດ ໄດ້ເປັນ  ຂອງກຸ່ມລັດອິສລາມ ກຸ່ມຫົວຮຸນແຮງນິກາຍຊຸນນີດັ່ງກ່າວ ໄດ້ເຂົ້າຄວບຄຸມເມືອງນີ້ມາຕັ້ງແຕ່ເດືອນກໍລະກົດ ໃນຂະນະດຽວກັນ ພວກຫົວຮຸນແຮງລັດອິສລາມ ຍັງສືບຕໍ່ປະທະກັບພວກນັກລົບຊາວເຄີດ ໃນເມືອງໂຄບານີ ທາງພາກເໜືອຂອງຊີເຣຍ ຢູ່ໃຕ້ຊາຍແດນເທີກີລົງໄປໜ້ອຍນຶ່ງ ໃນການສູ້ລົບກັນທີ່ໄດ້ດຳເນີນມາເປັນເວລາ 6 ສັບປະດາແລ້ວ ຜູ້ຄົນສາມາດຫລຽວເຫັນຄວັນໄຟພຸ່ງຂຶ້ນສູ່ທ້ອງຟ້າເໜືອເມືອງໂຄບານີໄດ້ຕື່ມອີກ ໃນວັນຈັນ ມື້ນີ້ ກຸ່ມສິ້ງຊອມສິດທິມະນຸດຊີເຣຍ ທີ່ມີຫ້ອງການຕັ້ງຢູໃນອັງກິດ ຊຶ່ງຕິດຕາມເບິ່ງຄວາມຮຸນ ແຮງໃນຊີເຣຍ ກ່າວວ່າ ປະຊາຊົນຫຼາຍກວ່າ 800 ຄົນ ໄດ້ເສຍຊີວິດ ໃນການສູ້ລົບກັນ ທາງພາກພື້ນດິນ ຢູ່ເມືອງ ໂຄບານີ ຊຶ່ງຮວມທັງພວກຫົວຮຸນແຮງເກືອບ 500 ຄົນ ແລະຊາວ ເຄີດຫຼາຍກວ່າ 300 ຄົນ ກຳລັງຊາວ ເຄີດໃນໂຄບານີ ຄາດວ່າຈະໄດ້ເຫັນພວກກຳລັງ peshmerga ຈາກຂົງເຂດ Kurdistan ຂອງອີຣັກ ມາຮ່ວມສົບທົບໃນການຕໍ່ສູ້ຢູ່ເມືອງໂຄບານີ ໃນສັບປະດານີ້ຢ່າງ ໄວທີ່ສຸດ :